

**เรียน บรรณาธิการข่าวหน้า 1/ ข่าวการเมือง**

**เรื่อง ผลสำรวจความคิดเห็นประชาชน** (**รวม 5 หน้า**)

**ผลสำรวจเรื่อง**

**“ประเมินผลงาน 3 ปี6 เดือน รัฐบาล พล.อ.ประยุทธ์ จันทร์โอชา”**

 **ประเมินผลการบริหารงานรัฐบาลครบ 3 ปี 6 เดือน ประชาชนให้คะแนนความพึงพอใจเพิ่มขึ้นทุกด้าน เฉลี่ย 5.64 คะแนน จากคะแนนเต็ม 10 โดยเพิ่มขึ้นจากเดิม 0.37 คะแนน**

 **อย่างไรก็ตามประชาชนให้คะแนนความพึงพอใจในการปฏิบัติหน้าที่ในฐานะนายกรัฐมนตรี ของพล.อ.ประยุทธ์ จันทร์โอชาเฉลี่ย6.82 คะแนน ซึ่งลดลงจากเดิม 0.18 คะแนน โดยมีความพึงพอใจลดลงเกือบทุกด้าน**

 **ทั้งนี้ประชาชนส่วนใหญ่ร้อยละ 45.2 เห็นว่าตลอด 3ปี 6เดือนที่ผ่านมา รัฐบาลพล.อ.ประยุทธ์จันทร์โอชาทำให้ประเทศมีการพัฒนาไปในทิศทางที่ดีขึ้นแต่เรื่องที่บั่นทอนทำลายภาพลักษณ์ของรัฐบาลคือ เศรษฐกิจยังไม่ดีเท่าที่ควรและข่าวความไม่โปร่งใสของบุคคลร่วมรัฐบาลและคนรอบข้างนายกฯ**

ด้วยรัฐบาล พล.อ.ประยุทธ์ จันทร์โอชา นายกรัฐมนตรี บริหารประเทศครบ 3 ปี 6 เดือน**กรุงเทพโพลล์โดยศูนย์วิจัยมหาวิทยาลัยกรุงเทพ** จึงได้ดำเนินการสำรวจความคิดเห็นของประชาชนเรื่อง **“ประเมินผลงาน 3 ปี 6 เดือนรัฐบาล พล.อ.ประยุทธ์ จันทร์โอชา”** โดยเก็บข้อมูลจากประชาชนอายุ 18 ปีขึ้นไป จำนวน 1,165คน จากทุกภูมิภาคทั่วประเทศ พบว่า

 **ประชาชนให้คะแนนความพึงพอใจในการบริหารงานของรัฐบาล พล.อ.ประยุทธ์ จันทร์โอชา ในช่วง 3 ปี 6 เดือนเฉลี่ย 5.64 คะแนนจากคะแนนเต็ม 10 คะแนน** ซึ่งเพิ่มขึ้นจากการประเมินการทำงานรอบ3ปี เดือนที่ได้ 5.27 คะแนนโดยการสำรวจครั้งนี้รัฐบาลได้คะแนนเพิ่มขึ้นทุกด้าน โดยด้านที่มีคะแนนเพิ่มขึ้นมากที่สุดคือ **ด้านการต่างประเทศ เพิ่มขึ้น 0.61** คะแนน รองลงมาคือ ด้านสังคมและคุณภาพชีวิต เพิ่มขึ้น 0.47 คะแนน และด้านเศรษฐกิจ เพิ่มขึ้น 0.41 คะแนน

 **สำหรับการปฏิบัติหน้าที่ในฐานะนายกรัฐมนตรี ของพล.อ.ประยุทธ์ จันทร์โอชาในช่วง 3 ปี 6 เดือน ประชาชนให้คะแนนความพึงพอใจ เฉลี่ย 6.82 คะแนน** ซึ่งลดลงจากการประเมินรอบ 3 ปี ที่ได้ 7.00 คะแนน โดยการสำรวจครั้งนี้นายกรัฐมนตรีได้คะแนนลดลงเกือบทุกด้าน **โดยมีเพียงด้านความสามารถสร้างสรรค์ผลงานหรือโครงการใหม่ๆ ที่มีคะแนนเพิ่มขึ้น**

**ทั้งนี้ตลอด 3 ปี 6 เดือนที่ผ่านมาประชาชนส่วนใหญ่ร้อยละ 45.2 เห็นว่ารัฐบาลพล.อ.ประยุทธ์จันทร์โอชาทำให้ประเทศมีการพัฒนาไปในทิศทางที่ดีขึ้น** รองลงมาร้อยละ 30.9 เห็นว่าเหมือนเดิม และมีเพียงร้อยละ 23.9 เห็นว่าแย่ลงกว่าเดิม

 **เมื่อถามถึงเรื่องที่เป็นสิ่งบั่นทอนหรือทำลายภาพลักษณ์ของรัฐบาลมากที่สุด ประชาชนร้อยละ 25.9 ระบุว่าเรื่องเศรษฐกิจยังไม่ดีเท่าที่ควร** รองลงมาร้อยละ 23.0 ระบุว่าข่าวความไม่โปร่งใสของบุคคลร่วมรัฐบาลและคนรอบข้างนายกฯ และร้อยละ 16.3 ระบุว่ายังไม่เด็ดขาดเรื่องการแก้ปัญหาคอร์รัปชั่น

 โปรดพิจารณารายละเอียดดังต่อไปนี้

**1. คะแนนความพึงพอใจ ที่มีต่อการบริหารประเทศของรัฐบาล ในช่วง 3 ปี 6 เดือน ที่ผ่านมา ได้คะแนนเฉลี่ย 5.64 คะแนนจากคะแนนเต็ม 10 คะแนน**

|  |  |
| --- | --- |
| **ด้านที่ทำการประเมินความพึงพอใจ** | **คะแนนความพึงพอใจต่อการบริหารประเทศของรัฐบาล (เต็ม10 คะแนน)** |
| **ครบ 2 ปี** | **ครบ 2 ปี 6 เดือน** | **ครบ 3 ปี** | **ครบ 3 ปี 6 เดือน** | **เพิ่มขึ้น / ลดลง** |
| **ด้านความมั่นคงของประเทศ**  | **7.04** | **6.90** | **6.38** | **6.67** | +0.29 |
| ด้านการบริหารจัดการและการบังคับใช้กฎหมาย | 6.68 | 6.33 | 5.75 | 5.80 | +0.05 |
| ด้านสังคมและคุณภาพชีวิต  | 6.04 | 5.89 | 5.30 | 5.77 | +0.47 |
| ด้านการต่างประเทศ  | 5.70 | 5.41 | 5.09 | 5.70 | +0.61 |
| ด้านเศรษฐกิจ  | 5.49 | 4.63 | 3.85 | 4.26 | +0.41 |
| **คะแนนเฉลี่ย** | **6.19** | **5.83** | **5.27** | **5.64** | +0.37 |

หมายเหตุ : การสุ่มตัวอย่างในการสำรวจแต่ละครั้งใช้หลักเกณฑ์เดียวกัน ด้วยข้อคำถามแบบเดียวกัน แต่ไม่ใช่กลุ่มตัวอย่างกลุ่มเดียวกัน

**2. คะแนนความพึงพอใจการปฏิบัติหน้าที่ในฐานะนายกรัฐมนตรี ของพล.อ.ประยุทธ์ จันทร์โอชาในช่วง**

**3 ปี 6 เดือนที่ผ่านมา ได้คะแนนเฉลี่ย 6.82คะแนนจากคะแนนเต็ม 10 คะแนน**

| **ด้านที่ทำการประเมินความพึงพอใจ** | **คะแนนความพึงพอใจต่อการปฏิบัติหน้าที่ในฐานะนายกรัฐมนตรี(เต็ม10 คะแนน)** |
| --- | --- |
| **ครบ 2 ปี** | **ครบ 2 ปี 6 เดือน** | **ครบ3 ปี** | **ครบ 3 ปี 6 เดือน** | **เพิ่มขึ้น/ลดลง** |
| **ความเด็ดขาด กล้าตัดสินใจ** | **8.23** | **7.98** | **7.61** | **7.34** | -0.27 |
| ความขยันทุ่มเทในการทำงานเพื่อแก้ปัญหาของประเทศ | 7.74 | 7.75 | 7.14 | 7.01 | -0.13 |
| ความซื่อสัตย์สุจริต | 7.93 | 7.70 | 7.48 | 6.98 | -0.50 |
| การรักษาผลประโยชน์ส่วนรวมของประเทศชาติ | 7.65 | 7.48 | 7.01 | 6.79 | -0.22 |
| ความสามารถในการบริหารจัดการตามอำนาจหน้าที่ ที่มี | 7.35 | 7.15 | 6.73 | 6.59 | -0.14 |
| ความสามารถสร้างสรรค์ผลงานหรือโครงการใหม่ๆ | 6.54 | 6.36 | 6.02 | 6.19 | +0.17 |
| **คะแนนเฉลี่ย** | **7.57** | **7.40** | **7.00** | **6.82** | -0.18 |

 หมายเหตุ : การสุ่มตัวอย่างในการสำรวจแต่ละครั้งใช้หลักเกณฑ์เดียวกัน ด้วยข้อคำถามแบบเดียวกัน แต่ไม่ใช่กลุ่มตัวอย่างกลุ่มเดียวก

**3.****เรื่องที่เป็นสิ่งบั่นทอนหรือทำลายภาพลักษณ์ของรัฐบาลมากที่สุด 5 อันดับแรก**

*(เป็นคำถามปลายเปิดให้ผู้ตอบระบุเอง)*

|  |  |  |
| --- | --- | --- |
| **เศรษฐกิจยังไม่ดีเท่าที่ควร** | **ร้อยละ** | **25.9** |
| มีข่าวเรื่องความไม่โปร่งใสของบุคคลร่วมรัฐบาลและคนรอบข้างนายกฯ  | ร้อยละ | 23.0 |
| ยังไม่เด็ดขาดเรื่องการแก้ปัญหาคอร์รัปชั่น | ร้อยละ | 16.3 |
| การเลื่อนเลือกตั้งไปจากโรดแมปเดิม | ร้อยละ | 7.2 |
| การใช้กฎหมายไม่เป็นธรรม ไม่เท่าเทียม | ร้อยละ | 6.8 |

**4.ตลอด3 ปี6 เดือนที่ผ่านมาคิดว่ารัฐบาลพล.อ.ประยุทธ์จันทร์โอชาทำให้ประเทศมีการพัฒนาไปในทิศทางใดเมื่อเทียบกับช่วงก่อนมีรัฐบาล**

|  |  |  |
| --- | --- | --- |
| **คิดว่าดีขึ้นกว่าเดิม**  | **ร้อยละ** | **45.2** |
| คิดว่าเหมือนเดิม/เท่าเดิม | ร้อยละ | 30.9 |
| คิดว่าแย่ลงกว่าเดิม | ร้อยละ | 23.9 |

**รายละเอียดการสำรวจ**

**วัตถุประสงค์การสำรวจ**

เพื่อวัดความพึงพอใจของประชาชนต่อการทำหน้าที่ของรัฐบาลและนายกรัฐมนตรี ในการบริหารประเทศครบ 3 ปี 6 เดือน ที่ผ่านมา ตลอดจนเรื่องที่ทำให้รัฐบาลเสียภาพลักษณ์และทิศทางการพัฒนาประเทศของรัฐบาลที่ประชาชนเห็นเพื่อสะท้อนมุมมองความคิดเห็นของประชาชนให้สังคมและผู้ที่เกี่ยวข้องได้รับทราบ

**ประชากรที่สนใจศึกษา**

 การสำรวจใช้การสุ่มตัวอย่างจากประชาชนทุกภูมิภาคทั่วประเทศ ที่มีอายุ 18 ปี ขึ้นไป โดยการสุ่มสัมภาษณ์ทางโทรศัพท์จากฐานข้อมูลของกรุงเทพโพลล์ ด้วยวิธีการสุ่มตัวอย่างแบบ Simple Random Sampling แล้วใช้วิธีการถ่วงน้ำหนักด้วยข้อมูลประชากรศาสตร์จากฐานข้อมูลทะเบียนราษฎร์ของกรมการปกครอง กระทรวงมหาดไทย

 **ความคลาดเคลื่อน (Margin of Error)**

 การประมาณการขนาดตัวอย่างมีขอบเขตของความคลาดเคลื่อน ±3% ที่ระดับความเชื่อมั่น 95%

**วิธีการรวบรวมข้อมูล**

ใช้การสัมภาษณ์ทางโทรศัพท์ โดยเครื่องมือที่ใช้ในการเก็บข้อมูลเป็นแบบสอบถามที่มีโครงสร้างแน่นอน ประกอบด้วยข้อคำถามแบบเลือกตอบ (Check List Nominal) และคำถามปลายเปิดให้ผู้ตอบระบุเองโดยอิสระ (Open Ended) แล้วได้นำแบบสอบถามทุกชุดมาตรวจสอบความถูกต้องสมบูรณ์ก่อนบันทึกข้อมูลและประมวลผล

**ระยะเวลาในการเก็บข้อมูล** : 26-27 กุมภาพันธ์ 2561

**วันที่เผยแพร่ผลสำรวจ** :3 มีนาคม 2561

**ข้อมูลประชากรศาสตร์**

|  |  |  |
| --- | --- | --- |
|  | **จำนวน** | **ร้อยละ** |
| **เพศ**  |  |  |
|  ชาย | 618 | 53.0 |
|  หญิง | 547 | 47.0 |
| **รวม** | **1,165** | **100.0** |
| **อายุ** |  |  |
|  18 ปี - 30 ปี | 116 | 10.0 |
|  31 ปี – 40 ปี | 219 | 18.8 |
|  41 ปี – 50 ปี | 326 | 27.9 |
|  51 ปี - 60 ปี | 307 | 26.4 |
|  61 ปี ขึ้นไป | 197 | 16.9 |
| **รวม** | **1,165** | **100.0** |
| **การศึกษา** |  |  |
|  ต่ำกว่าปริญญาตรี | 729 | 62.5 |
|  ปริญญาตรี | 320 | 27.5 |
|  สูงกว่าปริญญาตรี | 116 | 10.0 |
|  **รวม** | **1,165** | **100.0** |
| **อาชีพ** |  |  |
|  ลูกจ้างรัฐบาล | 154 | 13.2 |
|  ลูกจ้างเอกชน  | 251 | 21.6 |
|  ค้าขาย/ ทำงานส่วนตัว/ เกษตรกร | 434 | 37.2 |
|  เจ้าของกิจการ/ นายจ้าง  | 85 | 7.3 |
|  ทำงานให้ครอบครัว | 2 | 0.2 |
|  พ่อบ้าน/ แม่บ้าน/ เกษียณอายุ | 196 | 16.8 |
|  นักเรียน/ นักศึกษา  | 27 | 2.3 |
|  ว่างงาน/ รอฤดูกาล/ รวมกลุ่ม | 16 | 1.4 |
| **รวม** | **1,165** | **100.0** |

**ศูนย์วิจัยมหาวิทยาลัยกรุงเทพ (กรุงเทพโพลล์) โทร. 02-350-3500 ต่อ 1770, 1776**

**E-mail: bangkokpoll@bu.ac.th Website:** [**http://bangkokpoll.bu.ac.th**](http://bangkokpoll.bu.ac.th)

**Twitter :** [**http://twitter.com/bangkok\_poll**](http://twitter.com/bangkok_poll) **Facebook : https://facebook.com/bangkokpoll**